AKMENĖS RAJONO SAVIVALDYBĖS TARYBA
SPRENDIMAS
DĖL NAUJOSIOS AKMENĖS VAIKŲ LOPŠELIO-DARŽELIO „BURATINAS“ IR NAUJOSIOS AKMENĖS VAIKŲ LOPŠELIO-DARŽELIO „ATŽALYNAS“ REORGANIZAVIMO
2020 m. balandžio 14 d. Nr. T-44
Naujoji Akmenė

Vadovaudamasi Lietuvos Respublikos civilinio kodekso 2.96 straipsnio 3 dalimi, 2.97 straipsnio 4 dalimi, Lietuvos Respublikos vietos savivaldos įstatymo 16 straipsnio 2 dalies 21 punktu, 18 straipsnio 1 dalimi, Lietuvos Respublikos švietimo įstatymo 44 straipsnio 2, 6 dalimis, Lietuvos Respublikos biudžetinių įstaigų įstatymo 4 straipsnio 3 dalies 1, 4, 7 punktais, 6 straipsniu, 14 straipsnio 11, 12 ir 13 dalimis, Nuostatų, įstatų ar statutų įforminimo reikalavimais, patvirtintais Lietuvos Respublikos švietimo ir mokslo ministro 2011 m. birželio 29 d. įsakymu Nr. V-1164 „Dėl Nuostatų, įstatų ar statutų įforminimo reikalavimų patvirtinimo“, remdamasi Akmenės rajono savivaldybės tarybos 2020 m. vasario 17 d. sprendimu Nr. T-31 „Dėl sutikimo reorganizuoti Naujosios Akmenės vaikų lopšelį-darželį „Buratinas“ ir Naujosios Akmenės vaikų lopšelį-darželį „Atžalynas“ sujungimo būdu“, atsižvelgdama į darbo grupės dėl Naujosios Akmenės švietimo įstaigų tinklo pertvarkos bei veiklos efektyvumo 2020 m. vasario 3 d. pasitarimo protokolą Nr. KPP-22, Akmenės rajono savivaldybės taryba n u s p r e n d ž i a :

1. Reorganizuoti iki 2020 m. rugpjūčio 31 d. biudžetines įstaigas Naujosios Akmenės vaikų lopšelį-darželį „Buratinas“ (juridinio asmens kodas – 190440986) ir Naujosios Akmenės vaikų lopšelį-darželį „Atžalynas“ “ (juridinio asmens kodas – 190440790) sujungiant jas į naują juridinį asmenį – Naujosios Akmenės ikimokyklinio ugdymo mokyklą.

2. Nustatyti kad:

2.1. reorganizavimo tikslai – sudaryti vadybines prielaidas reorganizuojamų įstaigų veiklą organizuoti taip, kad optimaliausiais žmogiškais, finansiniais bei materialiniais ištekliais kokybiškai būtų užtikrintas funkcijų ir uždavinių įgyvendinimas siekiant aukštesnės ugdymo bei valdymo proceso kokybės, efektyvesnis Savivaldybės biudžeto lėšų panaudojimas;

2.2. reorganizavimo būdas – sujungimas;

2.3. reorganizuojamos biudžetinės įstaigos: Naujosios Akmenės vaikų lopšelis-darželis „Buratinas“ (juridinio asmens kodas – 190440986) ir Naujosios Akmenės vaikų lopšelis-darželis „Atžalynas“ (juridinio asmens kodas – 190440790);

2.4. po reorganizavimo veiksianti biudžetinė įstaiga – Naujosios Akmenės ikimokyklinio ugdymo mokykla, buveinės adresas: Ramučių g. 1, LT-85138 Naujoji Akmenė, ir jos skyriai:

2.4.1. Naujosios Akmenės ikimokyklinio ugdymo mokyklos skyrius „Atžalynas“, buveinės adresas: Respublikos g. 4, LT-85150 Naujoji Akmenė,

2.4.2. Naujosios Akmenės ikimokyklinio ugdymo mokyklos skyrius „Buratinas“, buveinės adresas: Ramučių g. 1, LT-85138 Naujoji Akmenė,

2.4.3. Naujosios Akmenės ikimokyklinio ugdymo mokyklos skyrius „Žvaigždutė“, buveinės adresas: Respublikos g. 22, LT-85164 Naujoji Akmenė;

2.5. po reorganizavimo veiksianti biudžetinė įstaiga Naujosios Akmenės ikimokyklinio ugdymo mokykla atliks šias funkcijas: vykdys ikimokyklinio, priešmokyklinio ugdymo ir neformaliojo vaikų švietimo programas; sukurs ugdymo turiniui įgyvendinti reikiamą materialinę bazę ir edukacines aplinkas, įvertinusi vaikų specialiuosius ugdymo(si) poreikius teiks specialųjį ugdymą ir/ar švietimo pagalbą, užtikrins geros kokybės švietimą, organizuos tėvų (globėjų, rūpintojų) pageidavimu papildomas paslaugas (būrelius, klubus, ekskursijas ir kt.), teiks informacinę, psichologinę, socialinę pedagoginę, specialiąją pedagoginę, specialiąją pagalbą, vaiko minimalios priežiūros priemones teisės aktų nustatyta tvarka, atsižvelgdama į vietos bendruomenės reikmes, konkrečius vaikų ugdymo(si) poreikius ir interesus, pasiekimų tyrimų, veiklos įsivertinimo ir išorinio vertinimo duomenis, rengs ir įgyvendins, individualizuos į vaiką orientuotą ugdymo turinį bei atliks kitas nuostatuose nustatytas funkcijas;

2.6. po reorganizavimo veiksiančios biudžetinės įstaigos savininko teises ir pareigas įgyvendinanti institucija – Akmenės rajono savivaldybės taryba.

3. Patvirtinti pridedamus:

3.1. Naujosios Akmenės vaikų lopšelio-darželio „Atžalynas“ ir Naujosios Akmenės vaikų lopšelio-darželio „Buratinas“ reorganizavimo sąlygų aprašą;

3.2. Naujosios Akmenės ikimokyklinio ugdymo mokyklos nuostatus.

4. Įpareigoti:

4.1. Naujosios Akmenės vaikų lopšelio-darželio „Buratinas“ direktorių, pasibaigus reorganizavimui, išregistruoti Naujosios Akmenės vaikų lopšelį-darželį „Buratinas“ iš Lietuvos Respublikos juridinių asmenų registro;

4.2. Naujosios Akmenės vaikų lopšelio-darželio „Atžalynas“ direktorių, pasibaigus reorganizavimui, išregistruoti Naujosios Akmenės vaikų lopšelį-darželį „Atžalynas“ iš Lietuvos Respublikos juridinių asmenų registro.

5. Įgalioti Akmenės rajono savivaldybės administracijos Švietimo, kultūros ir sporto skyriaus vedėją Darių Rekį pasirašyti Naujosios Akmenės ikimokyklinio ugdymo mokyklos nuostatus ir atlikti kitus veiksmus, susijusius su jų įregistravimu Lietuvos Respublikos juridinių asmenų registre, iki 2020 m. rugpjūčio 31 d.

6. Sutikti, kad nuo 2020 m. rugsėjo 1 d. Naujosios Akmenės vaikų lopšelio-darželio „Atžalynas“ direktorės Reginos Petraitienės darbo santykiai jos rašytiniu sutikimu tęstųsi Naujosios Akmenės ikimokyklinio ugdymo mokyklos skyriuje „Atžalynas“, Naujosios Akmenės vaikų lopšelio-darželio „Atžalyno“ skyriaus „Žvaigždutė“ vedėjos Rasos Dagelienės darbo santykiai jos rašytiniu sutikimu tęstųsi Naujosios Akmenės ikimokyklinio ugdymo mokyklos skyriuje „Žvaigždutė“, Naujosios Akmenės vaikų lopšelio-darželio „Buratinas“ direktorės Irenos Girdvainienės darbo santykiai jos rašytiniu sutikimu tęstųsi Naujosios Akmenės ikimokyklinio ugdymo mokyklos skyriuje „Buratinas“.

7. Pripažinti netekusiais galios:

7.1. Akmenės rajono savivaldybės tarybos 2018 m. liepos 2 d. sprendimo Nr. T-134 „Dėl Naujosios Akmenės vaikų lopšelio-darželio „Žvaigždutė“ reorganizavimo priedą „Naujosios Akmenės vaikų lopšelio-darželio „Atžalynas“ nuostatai“,

Akmenės rajono savivaldybės tarybos 2016 m. balandžio 29 d. sprendimą Nr.111(E) „Dėl Naujosios Akmenės vaikų lopšelio-darželio „Buratinas“ nuostatų patvirtinimo“.

8. Nustatyti, kad šio sprendimo 7 punktas įsigalioja nuo šio sprendimo 3.2 papunkčiu patvirtintų Naujosios Akmenės ikimokyklinio ugdymo mokyklos nuostatų įregistravimo Lietuvos Respublikos juridinių asmenų registre dienos.

Šis sprendimas gali būti skundžiamas Lietuvos administracinių ginčų komisijos Šiaulių apygardos skyriui arba Regionų apygardos administracinio teismo Šiaulių rūmams Lietuvos Respublikos administracinių bylų teisenos įstatymo nustatyta tvarka.

Savivaldybės meras	Vitalijus Mitrofanovas